## Ο\_E.VII.3\_1: Οδηγίες για τη συμπλήρωση της Ετήσιας Σύνοψης λογιστικών και άλλων ελέγχων (Εντύπου E.VII.3\_1)

Σύμφωνα με τη Διαδικασία του ΣΔΕ «ΔVII\_3: Κατάρτιση και υποβολή Δήλωσης Διαχείρισης και Ετήσιας Σύνοψης», η Ετήσια Σύνοψη καταρτίζεται από κάθε Διαχειριστική Αρχή για το Επιχειρησιακό της Πρόγραμμα *(λαμβάνοντας υπόψη και τις απαιτούμενες πληροφορίες από τους Ενδιάμεσους Φορείς του ΕΠ, εφόσον έχουν οριστεί).*

Οι συγκεκριμένες Οδηγίες παρέχουν τις βασικές κατευθύνσεις για τη συμπλήρωση του υποδείγματος της Ετήσιας Σύνοψης που αποτελεί τυποποιημένο έντυπο της Διαδικασίας *(Έντυπο E.VII.3\_1).*

Η συμπλήρωση/επικαιροποίηση του *Εντύπου E.VII.3\_1* γίνεται σε 3 στάδια/φάσεις και αποτυπώνεται αντίστοιχα στο πρώτο (1ο) Σχέδιο, στο δεύτερο (2ο) Σχέδιο και στην Τελική Ετήσια Σύνοψη.

Οι οδηγίες συμπλήρωσης, ανά ενότητα του υποδείγματος *E.VII.3\_1*, έχουν ως εξής:

|  |
| --- |
| **Α. Σύνοψη των τελικών Εκθέσεων Ελέγχου** |

*Η ενότητα Α δεν συμπληρώνεται στο 1ο και 2ο Σχέδιο. Συμπληρώνεται μόνο στην Τελική Ετήσια Σύνοψη.*

Ως εκ τούτου, όλα τα πεδία στους πίνακες της ενότητας Α:

* Στο 1ο και 2ο Σχέδιο, παραμένουν ως έχει
* Στη Τελική Ετήσια Σύνοψη, περιλαμβάνουν τις παραπομπές στα συγκεκριμένα κεφάλαια ή/ και τμήματα της Ετήσιας Έκθεσης Ελέγχου (ΕΕΕ) της ΕΔΕΛ, που καλύπτουν τα θέματα της ενότητας.

|  |
| --- |
| **Β. Σύνοψη των ελέγχων που έχουν λάβει χώρα σε δαπάνες σχετικά με τη λογιστική χρήση που έληξε στις ………: *Διοικητικές Επαληθεύσεις σύμφωνα με το άρθρο 125(5)(α) του Καν. 1303/2013*** |

*Η ενότητα Β συμπληρώνεται στο 1ο Σχέδιο και επικαιροποιείται στο 2ο Σχέδιο και στην Τελική Ετήσια Σύνοψη.*

**Για την περιγραφή της μεθοδολογίας που ακολουθήθηκε:**

* Στην περίπτωση που δεν έχουν επαληθευτεί δαπάνες σε δειγματοληπτική βάση, αναφέρεται ότι: σύμφωνα με το Κεφάλαιο 2.2 του Οδηγού Διαχειριστικών Επαληθεύσεων του ΣΔΕ 2014-2020 οι διοικητικές επαληθεύσεις διενεργήθηκαν στο σύνολο των δαπανών που δηλώθηκαν στη … λογιστική χρήση. Οι δαπάνες που δηλώθηκαν από τους Δικαιούχους για Διοικητική Επαλήθευση είναι **……… €** και οι δαπάνες σε «Αποδεκτό Διαχείρισης» μετά την επαλήθευση της Διαχειριστικής Αρχής και τις τυχόν κατ’ αποκοπή διορθώσεις από άλλες επαληθεύσεις/ ελέγχους είναι **……... €.** Στην περίπτωση που επαληθεύτηκαν δαπάνες σε δειγματοληπτική βάση λόγω μεγάλου πλήθους διακριτών συναλλαγών (παραστατικών), σε ότι αφορά στη μεθοδολογία δειγματοληψίας μπορεί να γίνει παραπομπή στο Κεφάλαιο 2.2.4 του Οδηγού Διαχειριστικών Επαληθεύσεων του ΣΔΕ 2014-2020. Αναφέρεται σε τι είδους πράξεις αφορά η δειγματοληψία, το ύψος των δαπανών που δηλώθηκαν στο πλαίσιο αυτό και το ύψος των δαπανών που επαληθεύτηκαν. Επιπλέον, αναφέρεται όπως και στην περίπτωση 1 ότι για τις υπόλοιπες πράξεις εφαρμόστηκε η καθολική διοικητική επαλήθευση (βλ. σημείο 1). **Κυριότερα αποτελέσματα και είδη σφαλμάτων που εντοπίστηκαν**
* Στην περίπτωση που δεν έχουν εντοπιστεί ευρήματα με σχετικές διορθώσεις ποσών, αναφέρεται ότι δεν εντοπίστηκαν ευρήματα που είχαν ως αποτέλεσμα επιβολή διορθώσεων επιλέξιμων ποσών στο πλαίσιο των διοικητικών επαληθεύσεων. .
* Στην περίπτωση που εντοπίστηκαν ευρήματα με σχετικές διορθώσεις ποσών, η ΔΑ αναφέρει τις κύριες κατηγορίες ευρημάτων που διαπιστώθηκαν με βάση την κωδικοποιημένη λίστα ευρημάτων που έχει αναπτυχθεί στο ΟΠΣ..

**Συμπεράσματα και τα διορθωτικά μέτρα**

Εφόσον έχουν παρατεθεί ευρήματα, η ΔΑ συμπληρώνει, σύμφωνα με τις Οδηγίες της παραγράφου 2.3 του Εγγράφου Καθοδήγησης[[1]](#footnote-1), τη στήλη του Πίνακα με τα συμπεράσματα τα οποία συνήγαγε από τις επαληθεύσεις και με τα διορθωτικά μέτρα που έχουν ληφθεί ή προβλέπεται να ληφθούν (περιλαμβανομένων και οδηγιών, οδηγών, σεμιναρίων, εκπαιδεύσεων σε υποψήφιους δικαιούχους και δικαιούχους ή και στο προσωπικό της ΔΑ, με στόχο να αποφευχθεί η επανάληψη ευρημάτων). Για μέτρα που δεν έχουν ληφθεί, αλλά έχουν προγραμματιστεί, αναφέρεται και το προβλεπόμενο χρονοδιάγραμμα υλοποίησής τους.

**Ποσά διορθώσεων στους Ετήσιους Λογαριασμούς**

Ο σχετικός Πίνακας της ενότητας Β ΔΕΝ συμπληρώνεται, σε κανένα στάδιο, δεδομένου ότι αναφέρεται σε ποσά διορθώσεων *στους Ετήσιους Λογαριασμούς*. Στη διοικητική επαλήθευση δαπανών, όπως έχει περιγραφεί η Διαδικασία στο εγκεκριμένο ΣΔΕ, οι δαπάνες περικόπτονται πριν καταχωρισθούν στο ΟΠΣ και πριν πιστοποιηθούν (περιληφθούν σε αίτημα πληρωμής στην ΕΕ). Επομένως, δεν προκύπτουν τέτοια ποσά για να συμπληρωθεί ο Πίνακας.

Για το λόγο αυτό, στο υπόδειγμα της Ετήσιας Σύνοψης *(Έντυπο E.VII.3\_1),* έχει συμπεριληφθεί η ακόλουθη αιτιολόγηση με (\*), για τη μη συμπλήρωση των πεδίων του Πίνακα.

*«Στο εγκεκριμένο ελληνικό ΣΔΕ 2014-2020, η Διαδικασία της Διοικητικής Επαλήθευσης Δαπάνης, σύμφωνα με το άρθρο 125 παράγραφος 5) στοιχείο α) του ΚΚΔ εφαρμόζεται σε κάθε Δήλωση Δαπανών του Δικαιούχου. Σε περίπτωση διαπίστωσης παρατυπίας το ποσό περικόπτεται και δεν περιλαμβάνεται σε αίτημα πληρωμής προς την ΕΕ. Κατά συνέπεια δεν προκύπτουν ποσά διορθώσεων στους Ετήσιους Λογαριασμούς συνεπεία παρατυπιών που εντοπίστηκαν στο πλαίσιο της διοικητικής επαλήθευσης δαπανών του ανωτέρω άρθρου».*

|  |
| --- |
| **Γ. Σύνοψη των ελέγχων που έχουν λάβει χώρα σε δαπάνες σχετικά με τη λογιστική χρήση που έληξε στις ………: *Επιτόπιες Επαληθεύσεις σύμφωνα με το άρθρο 125(5)(β) του Καν. 1303/2013*** |

*Στην ενότητα Γ:*

* *Όλα τα τμήματα, εκτός του Πίνακα με τα ποσά διορθώσεων στους Ετήσιους Λογαριασμούς, συμπληρώνονται στο 1ο Σχέδιο και επικαιροποιούνται στο 2ο Σχέδιο και στην Τελική Ετήσια Σύνοψη.*
* *Όσον αφορά τον Πίνακα με τα ποσά διορθώσεων στους Ετήσιους Λογαριασμούς, αυτός δεν συμπληρώνεται στο 1ο Σχέδιο. Συμπληρώνεται στο 2ο Σχέδιο και στην Τελική Ετήσια Σύνοψη.*

**Για την περιγραφή της μεθοδολογίας που ακολουθήθηκε:**

*Πράξεις κρατικών ενισχύσεων*

Στην περίπτωση που επαληθεύτηκαν πράξεις κρατικών ενισχύσεων, αναφέρεται ότι: σύμφωνα με το Κεφάλαιο 2.4.1 του Οδηγού Διαχειριστικών Επαληθεύσεων του ΣΔΕ 2014-2020, οι πράξεις κρατικών ενισχύσεων επαληθεύονται επιτοπίως στο σύνολό τους βάσει του θεσμικού πλαισίου υλοποίησής τους. Κατά τη … λογιστική χρήση, επαληθεύτηκαν επιτόπια πράξεις κρατικών ενισχύσεων **Π/Υ ……. €.**

*Πράξεις πλην κρατικών ενισχύσεων*

Για τις πράξεις πλην κρατικών ενισχύσεων αναφέρεται ότι: η μέθοδος δειγματοληψίας που εφαρμόζεται για την Προγραμματική περίοδο 2014-2020, σύμφωνα με το Κεφάλαιο 2.4 του Οδηγού Διαχειριστικών Επαληθεύσεων του ΣΔΕ, είναι η Προσαρμοσμένη στον κίνδυνο στρωματοποιημένη μη στατιστική δειγματοληψία. Τα βήματα της μεθοδολογίας αυτής είναι:

* Αξιολόγηση κινδύνου πράξεων
* Καθορισμό πληθυσμού
* Επιλογή πράξεων, βάσει προκαθορισμένων κριτηρίων οι οποίες θα επαληθευτούν επιτοπίως στο σύνολό τους
* Προσδιορισμός μεγέθους δείγματος
* Στρωματοποίηση εναπομείναντα πληθυσμού βάσει εκτίμησης κινδύνου
* Προσδιορισμός μεγέθους δείγματος ανά στρώμα και επιλογή δείγματος
* Αξιολόγηση αποτελεσμάτων των επιτόπιων επαληθεύσεων

Από την εφαρμογή της μεθοδολογίας κατά τη …….. λογιστική χρήση, προγραμματίστηκαν επιτόπιες επαληθεύσεις **....** πράξεων και επαληθεύτηκαν επιτόπια **….** πράξεις.

Σε περίπτωση που πραγματοποιήθηκαν επιτόπιες επαληθεύσεις στο σύνολο των πράξεων λόγω μικρού αριθμού πράξεων κατά τη ….. λογιστική χρήση, δεν γίνεται αναφορά στη μεθοδολογία του Οδηγού Διαχειριστικών Επαληθεύσεων. Αναφέρεται ότι επαληθεύτηκε το σύνολο των **…….** πράξεων.

**Αποτελέσματα και είδη ευρημάτων που εντοπίστηκαν**

* Στην περίπτωση που δεν έχουν εντοπιστεί σφάλματα, αναφέρεται ότι δεν εντοπίστηκαν σφάλματα στο πλαίσιο των επιτόπιων επαληθεύσεων.
* Στην περίπτωση που εντοπίστηκαν ευρήματα με σχετικές διορθώσεις ποσών, η ΔΑ αναφέρει τις κύριες κατηγορίες ευρημάτων που διαπιστώθηκαν με βάση την κωδικοποιημένη λίστα ευρημάτων που έχει αναπτυχθεί στο ΟΠΣ.
* .

**Συμπεράσματα και διορθωτικά μέτρα**

Εφόσον έχουν παρατεθεί ευρήματα, η ΔΑ συμπληρώνει, σύμφωνα με τις Οδηγίες της παραγράφου 2.3 του Εγγράφου Καθοδήγησης1, τη στήλη του Πίνακα με τα συμπεράσματα τα οποία συνήγαγε από τις επαληθεύσεις και με τα διορθωτικά μέτρα που έχουν ληφθεί ή προβλέπεται να ληφθούν (περιλαμβανομένων και οδηγιών, οδηγών, σεμιναρίων, εκπαιδεύσεων σε υποψήφιους δικαιούχους και δικαιούχους ή και στο προσωπικό της ΔΑ, με στόχο να αποφευχθεί η επανάληψη ευρημάτων). Για μέτρα που δεν έχουν ληφθεί, αλλά έχουν προγραμματιστεί, αναφέρεται και το προβλεπόμενο χρονοδιάγραμμα υλοποίησής τους.

**Ποσά διορθώσεων στους Ετήσιους Λογαριασμούς**

Τα σχετικά πεδία του Πίνακα δεν συμπληρώνονται στο 1ο Σχέδιο.

Συμπληρώνονται στο 2ο Σχέδιο και στην Τελική Ετήσια Σύνοψη ως εξής:

* Στην πρώτη στήλη συμπληρώνονται τα ποσά των διορθώσεων από επιτόπιες επαληθεύσεις (ανά λογιστική χρήση), που έχουν περιληφθεί στην Τελική Αίτηση Ενδιάμεσης Πληρωμής *(βλ. Προσάρτημα 2 των σχετικών Ετήσιων Λογαριασμών)*.
* Στη δεύτερη στήλη συμπληρώνονται τα ποσά των διορθώσεων από επιτόπιες επαληθεύσεις που προέκυψαν μετά την υποβολή της Τελικής Αίτησης Ενδιάμεσης Πληρωμής όπως έχουν περιληφθεί στο σχετικό Ετήσιο Λογαριασμό *(βλ. Προσάρτημα 8 των σχετικών Ετήσιων Λογαριασμών)*.

*Οι διορθώσεις από επιτόπιες επαληθεύσεις θα πρέπει να συμφωνούν με τους αναλυτικούς Πίνακες που θα επισυνάπτονται από την Αρχή Πιστοποίησης στους σχετικούς Ετήσιους Λογαριασμούς.*

**Αναφορά σε δαπάνες, οι οποίες έχουν εξαιρεθεί από τους Ετήσιους Λογαριασμούς, λόγω εκκρεμοτήτων σε επιτόπιες επαληθεύσεις της ΔΑ (ή των ΕΦ)**

Στο πεδίο αυτό γίνεται αναφορά σε δαπάνες, οι οποίες είχαν περιληφθεί σε αιτήματα πληρωμής της λογιστικής χρήσης, αλλά εξαιρούνται από τους ετήσιους λογαριασμούς λόγω εκκρεμοτήτων στις επιτόπιες επαληθεύσεις.

Σημειώνεται ότι τα ποσά των δαπανών που εξαιρούνται από τους λογαριασμούς δεν περιλαμβάνονται στα ποσά των διορθώσεων των ανωτέρω πεδίων του Πίνακα. Εφόσον προκύψει διόρθωση για τις δαπάνες αυτές, όταν ολοκληρωθεί η αξιολόγησή τους, η σχετική διόρθωση θα περιληφθεί στην Ετήσια Σύνοψη της λογιστικής χρήσης κατά την οποία θα ολοκληρωθεί η αξιολόγηση.

Τα σχετικά πεδία του Πίνακα δεν συμπληρώνονται στο 1ο και στο 2ο Σχέδιο. Συμπληρώνονται στην Τελική Ετήσια Σύνοψη, εφόσον απαιτείται, μετά την οριστικοποίηση των εξαιρέσεων στο ΟΠΣ από την Αρχή Πιστοποίησης. Ο Πίνακας συμπληρώνεται βάσει των αναφορών του ΟΠΣ, οι οποίες αποστέλλονται από την Αρχή Πιστοποίησης στις ΔΑ μαζί με τους οριστικούς Ετήσιους Λογαριασμούς.

1. Έγγραφο καθοδήγησης για τα κράτη μέλη σχετικά με την κατάρτιση της δήλωσης διαχείρισης και της ετήσιας σύνοψης: EGESIF\_15-0008-05 (03/12/2018) [↑](#footnote-ref-1)